Фатихьатуль-Китаби бохург цуьнан сийлахь йолчу цІерах цхьаъ ю. Китаб (Къуръан) схьадоьллуш дерг бохург ду иза. Уммуль-Китаби а аьлла цуьнах. Къуръанан нана бохург ду иза. Салат (ламаз) аьлла цуьнах, кафи (кхачо йийриг) и ду, Шафи (дарба дийриг) и ду, Іаршана кІелахь йолчу хазничуьра схьаэцнарг и ду. Доллучу а Къуръанан маьІна фатихьат чуьра схьадолуш ду, цуьнга доьрзуш ду. Тавхьид цуьнца ду, Далла хастам бар цуьнца ду. ЦІена долу Іибадат цу чохь билгалдина ду, болх берриг Далла тІебиллар цу чохь хьахийна ду, Деле ниІмат (нийсачу новкъа дахар) дехар а цуьнца ду, Делан оьгІазло шайна тІехь йолчу нехан некъах а, шайн керстаналлехь тилла болчу нехан некъах а лардалар дехар а цуьнца ду.